Erkki Rutanen

Erkki Juhani Rutanen (12. heinäkuuta 1932 Helsinki – 2. tammikuuta 2015 Helsinki) oli suomalainen psykologi ja tieteen popularisoija. Hän oli kliinisen psykologian ja psykoanalyyttisen psykoterapian uranuurtajia Suomessa.

Rutanen valmistui filosofian maisteriksi 1958, työskenteli Lapinlahden sairaalassa psykologina, vuodesta 1965 HYKSin psykiatrian klinikan johtavana psykologina. Hän suoritti lisensiaatintutkinnon 1966. Hän oli klinikan tieteellisen julkaisun Psychiatria Fennican toimittaja. Vuonna 1976 hän siirtyi yksityispraktiikkaan psykoterapeutiksi ja diagnostisiin tehtäviin, ja tarkoitus oli ryhtyä väitöskirjan tekoon, josta oli jo suunnitelmat.

Rutanen tunnetaan tieteen popularisoijana. Hän suomensi kirjallisuutta ja laati teoksiin esipuheet ja selityksiä, kirjoitti alan kirjoja ja toimi Tesvisiossa TV-psykologina 1958.

Rutasen puoliso oli tietokirjailija, suomentaja Mirja Rutanen. Perheeseen syntyi kolme tytärtä.

Teoksia
 Unet ja uskomukset: Syvyyspsykologisia pakinoita aikuisille (1963)
 Psykologia: Peruskurssin oppikirja aikuisopetukseen (1970)
 Käsiteanalyysikirja (1971)

Lähteet 

Suomalaiset psykologit
Suomalaiset toimittajat
Suomalaiset tietokirjailijat
Vuonna 1932 syntyneet
Vuonna 2015 kuolleet